als_Latn dik_Latn sag_Latn
VORE– Kreu i Partisë Demokratike, Lulzim Basha ka zhvilluar pasditen e sotme një takim elektoral me banorët në Vorë. Duke u ndalur tek protesta e opozitës në çadrën e vendosur pranë Kryeministrisë, Basha tha se “me 90 ditë qëndresë, republika e vjetër u detyrua të nënshkruajë aktin e kapitullit të saj”.
Kryedemokrati tha se në 4 vitet e qeverisjes së Ramës, qytetarët u varfëruan dhe ekonomia u shkatërrua. Ai tha se Rama është kryeministër i fasadave dhe jo i qytetarëve.
“Republika e re do të jetë republika e qytetarëve dhe njerëzve të thjeshtë. Me 90 ditë qëndrese ne e detyruam republikën e vjetër të nënshkruajë aktin e kapitullit të saj. Reforma kushtetuese që republika e vjetër firmosi me 18 maj është fundi kushtetues i republikës së vjetër. Askush nuk vjen t’i pyesë fermerët si i kanë punët apo t’u shtrëngojnë dorën.
Në 4 vitet e shkuara ekonomia u shkatërrua, fatura e energjisë shkoi në qiell, shëndetësia në kolaps, arsimi në rrëmujë, dhe majë kësaj zallamahie krekoset një njeri që e quan sukses kur del në tv e bën shfaqje, që nuk rrethohet nga hallet tuaja, por nga vizatimet.
U thotë shqiptareve që ekonomia është rritur, por jeni ju që nuk e kuptoni. Do doja ta kisha përballë të shihte fytyrat tuaja. Rama nuk ka asnjë lidhje me këtë realitet. Shqipëria e tij ështe më e pasur, më e bukur. Palmat janë tharë, por lekët janë në xhepin e njomur. Ky nuk është kryeministër i njerëzve. Rama është kryeministër i fasadave”, tha Basha.
(el.sp/BalkanWeb)
als_Latn als_Latn als_Latn als_Latn als_Latn tur_Latn